PMIndiaData/PMIndiaSum huggingface dataset:
પ્રધાનમંત્રીની પેલેસ્ટાઇનની મુલાકાત દરમિયાન થયેલા એમઓયુ/સમજૂતીઓની યાદી

ક્રમ એમઓયુ/સમજૂતીઓનાં નામ પેલેસ્ટાઇનતરફથી હસ્તાક્ષરકર્તા અને આદાન–પ્રદાનકર્તા ભારત તરફથી હસ્તાક્ષરકર્તા આદાન–પ્રદાન કર્તા 1. બેથલહામ ગવર્નરેટમાં30 મિલિયન ડોલરનાં ખર્ચે ભારત-પેલેસ્ટાઇન સુપર-સ્પેશ્યાલ્ટી હોસ્પિટલ સ્થાપના કરવા ભારત અને પેલેસ્ટાઇન વચ્ચે સમજૂતીકરાર (એમઓયુ) ડો. જાવાદ ઔઆદ, આરોગ્ય મંત્રી, પેલેસ્ટાઇન સ્ટેટ શ્રી ટી એસ તિરૂમૂર્તિ, સચિવ (ઇઆર) શ્રી વિજય ગોખલે, વિદેશ સચિવ 2. મહિલાઓનાં સશક્તિકરણ માટે ભારત પેલેસ્ટાઇન કેન્દ્ર“તુરાથી”નાં નિર્માણ માટે ભારત અને પેલેસ્ટાઇન વચ્ચે 5 મિલિયન ડોલરનાં સમજૂતીકરાર (એમઓયુ) શ્રીમતી આબીર ઔદેહ, રાષ્ટ્રીય અર્થતંત્ર મંત્રી શ્રી ટી એસ તિરૂમૂર્તિ, સચિવ (ઇઆર) શ્રી વિજય ગોખલે, વિદેશ સચિવ 3. રામલ્લામાં નવો નેશનલ પ્રિન્ટિંગ પ્રેસ 5 મિલિયન ડોલરનાં ખર્ચે સ્થાપના કરવા ભારત અને પેલેસ્ટાઇન વચ્ચે સમજૂતીકરાર (એમઓયુ) શ્રી અહમદ આસફ, પેલેસ્ટાઇનનાં પબ્લિક બ્રોડકાસ્ટિંગ કોર્પોરેશન મંત્રી અને નાણાં મંત્રી વતી સત્તાવાર મીડિયા શ્રી ટી એસ તિરૂમૂર્તિ, સચિવ (ઇઆર) શ્રી વિજય ગોખલે, વિદેશ સચિવ 4. મુથાલ્થ અલ શુહાદામાં શાળાનું નિર્માણ 1 મિલિયન ડોલરનાં ખર્ચે કરવા ભારત અને પેલેસ્ટાઇન વચ્ચે સમજૂતીકરાર (એમઓયુ) ડૉ. સબરી સૈદામ, શિક્ષણ અને ઉચ્ચ શિક્ષણ મંત્રી, પેલેસ્ટાઇન સ્ટેટ શ્રી ટી એસ તિરૂમૂર્તિ, સચિવ (ઇઆર) શ્રી વિજય ગોખલે, વિદેશ સચિવ 5. પેલેસ્ટાઇનમાં તુબાસ ગવર્નરેટમાં તમૂન ગામમાં1.1 મિલિયન ડોલરનાં ખર્ચે શાળાનું નિર્માણ કરવા ભારત અને પેલેસ્ટાઇન વચ્ચે સમજૂતીકરાર (એમઓયુ) ડો. સબરી સૈદામ, શિક્ષણ અને ઉચ્ચ શિક્ષણ મંત્રી, પેલેસ્ટાઇન સ્ટેટ શ્રી ટી એસ તિરૂમૂર્તિ, સચિવ (ઇઆર) શ્રી વિજય ગોખલે, વિદેશ સચિવ 6. અબુ દીસમાં છોકરાઓ માટે જવાહરલાલ નહેરૂનાં નામે વધારાનાં ફ્લોરનું નિર્માણ 0.25 મિલિયન ડોલરનાં ખર્ચે કરવા ભારત અને પેલેસ્ટાઇન વચ્ચે સમજૂતીકરાર (એમઓયુ) ડો. સબરી સૈદામ, શિક્ષણ અને ઉચ્ચ શિક્ષણ મંત્રી, પેલેસ્ટાઇન સ્ટેટ શ્રી ટી એસ તિરૂમૂર્તિ, સચિવ (ઇઆર) શ્રી વિજય ગોખલે, વિદેશ સચિવ
કેબિનેટે ભારત અને આંતરરાષ્ટ્રીય સૌર સંગઠન વચ્ચે થયેલીમુખ્યાલય (યજમાન દેશ) સંધિને મંજુરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રીમંડળે ભારત અને આંતરરાષ્ટ્રીય સૌર સંગઠન વચ્ચે થયેલી મુખ્યાલય (યજમાન દેશ) સંધિને આગળ વધારવાની કાર્યોત્તર મંજુરી આપી દીધી છે અને વિદેશ મંત્રાલયને મુખ્યાલય સંધિ પર હસ્તાક્ષર કરવા માટેની અધિકૃતતા આપી દીધી છે. આ સંધિ પર 26 માર્ચ 2018ના રોજ હસ્તાક્ષર કરવામાં આવ્યા હતા. મુખ્યાલય સંધિ ભારત અને આઈએસએ વચ્ચેની વિધેયાત્મક વ્યવસ્થાને સંસ્થાગત સ્વરૂપ આપશે. તે આઈએસએના આંતર સરકારી સંસ્થા તરીકેના સરળ હસ્તાંતરણમાં મદદરૂપ બનશે. આઇએસએનું નિર્માણ ભારત સહિતના આઈએસએ સભ્ય રાષ્ટ્રોમાં સૌર ટેકનોલોજીના વિકાસ અને ગોઠવણીને વધુ સારી બનાવવામાં સહાયભૂત બનશે.
પ્રધાનમંત્રી શ્રી નરેન્દ્ર મોદી અને સ્વિડનના પ્રધાનમંત્રી મહામહિમ શ્રી સ્ટીફન લફ્વેન વચ્ચે વર્ચ્યુઅલ શિખર મંત્રણા યોજાશે

પ્રધાનમંત્રી શ્રી નરેન્દ્ર મોદી અને કિંગડમ ઓફ સ્વિડનના પ્રધાનમંત્રી મહામહિમ શ્રી સ્ટીફન લફ્વેન વચ્ચે 5 માર્ચ 2021ના રોજ વર્ચ્યુઅલ શિખર મંત્રણાનું આયોજન કરવામાં આવશે. બંને નેતાઓ વચ્ચે 2015થી અત્યાર સુધીમાં આ પાંચમી વખત સંવાદ યોજાઇ રહ્યો છે. પ્રધાનમંત્રી શ્રી નરેન્દ્ર મોદીએ એપ્રિલ 2018માં પ્રથમ ભારત નોર્ડિક શિખર મંત્રણા માટે સ્ટોકહોમની મુલાકાત લીધી હતી. પ્રધાનમંત્રી મહામહિમ સ્ટીફન લફ્વેન વિશેષ મેક ઇન ઇન્ડિયા સપ્તાહ માટે ફેબ્રુઆરી 2016માં ભારતની મુલાકાતે આવ્યા હતા. અગાઉ, બંને નેતાઓ વચ્ચે સપ્ટેમ્બર 2015માં સંયુક્ત રાષ્ટ્ર સાધારણ સભા દરમિયાન પણ મુલાકાત થઇ હતી. એપ્રિલ 2020માં બંને દેશોના પ્રધાનમંત્રી વચ્ચે કોવિડ-19 મહામારી સંદર્ભે ટેલિફોનિક વાર્તાલાપ થયો હતો. આ ઉપરાંત, સ્વિડનના રાજા કાર્લ
વિયેતનામના સંરક્ષણ મંત્રી જનરલ ન્ગો ઝુઆન લિચ પ્રધાનમંત્રીને મળ્યા

વિયેતનામના સંરક્ષણ મંત્રી જનરલ ન્ગો ઝુઆન લિચે આજ પ્રધાનમંત્રી શ્રી નરેન્દ્ર મોદીને મળ્યા હતા. આ બેઠકમાં પ્રધાનમંત્રીએ ખુશી સાથે સપ્ટેમ્બર, 2016માં તેમની વિયેતનામની મુલાકાતને યાદ કરી હતી, જે દરમિયાન દ્વિપક્ષીય સંબંધોને વિસ્તૃત વ્યૂહાત્મક સંબંધના સ્તરે પહોંચાડવામાં આવ્યા હતા. તેમણે ઉમેર્યું હતું કે, ભારતની “એક્ટ ઇસ્ટ” નીતિમાં વિયેતનામ મહત્વપૂર્ણ રાષ્ટ્ર છે. જનરલ ન્ગો ઝુઆન લિચે પ્રધાનમંત્રીને દ્વિપક્ષીય સંરક્ષણ સહકારમાં થયેલી પ્રગતિ પર જાણકારી આપી હતી. પ્રધાનમંત્રીએ નોંધ્યું હતું કે, ભારત અને વિયેતનામ સંરક્ષણના ક્ષેત્રમાં લાંબા ગાળાના અને પારસ્પરિક લાભદાયક સંબંધ ધરાવે છે તથા તેમણે સંરક્ષણ સંબંધોને વધુ મજબૂત કરવા પર ભારતની પ્રતિબદ્ધતા પ્રતિપાદિત કરી હતી. પ્રધાનમંત્રીએ જણાવ્યું હતું કે, તમામ ક્ષેત્રોમાં ભારત અને વિયેતનામ વચ્ચે ગાઢ સહકારથી સંપૂર્ણ વિસ્તારમાં શાંતિ, સ્થિરતા, સુરક્ષા અને સમૃદ્ધિ આવશે.
જકાર્તામાં ભારતીય સમુદાયને પ્રધાનમંત્રીનું સંબોધન

પ્રધાનમંત્રી શ્રી નરેન્દ્ર મોદીએ આજે (30 મે, 2018) જકાર્તામાં ભારતીય સમુદાયને સંબોધન કર્યું હતું. તેમણે આ સંબોધનમાં ભારત અને ઇન્ડોનેશિયા વચ્ચેના વિશેષ સંબંધોનો ઉલ્લેખ કર્યો હતો અને આ અગાઉ નવી દિલ્હીમાં યોજાયેલ પ્રજાસત્તાક દિનની ઉજવણીની યાદ અપાવી હતી, જેમાં ઇન્ડોનેશિયા સહિતના 10 આસિયાન દેશોના નેતાઓ ઉપસ્થિત રહ્યા હતા. તેમણે નોંધ લીધી હતી કે વર્ષ 1950ની નવી દિલ્હીની પ્રજાસત્તાક દિનની પરેડમાં ઇન્ડોનેશિયાના રાષ્ટ્રપતિ મુખ્ય મહેમાન હતા તે કોઈ યોગાનુયોગ ન હતો. તેમણે કહ્યું કે ઇન્ડોનેશિયામાં ભારતીય સમુદાયના લોકો ઇન્ડોનેશિયાના ગૌરવશાળી નાગરિકો છે, પરંતુ પોતાનાં ભારતીય મૂળ સાથે જોડાયેલા રહેવાની ઈચ્છા ધરાવે છે. પ્રધાનમંત્રીએ કહ્યું કે છેલ્લા 4 વર્ષમાં ભારતમાં એક બેજોડ પરિવર્તન જોવા મળ્યું છે. આ સંદર્ભમાં તેમણે સીધા મૂડીરોકાણ, ભારતીય અર્થતંત્રના ખૂલ્લાપણાની, વ્યાપાર-વાણિજ્યમાં સરળતાની અને ભારતીય અર્થતંત્રની સ્પર્ધાત્મકતાની વાત કરી હતી. તેમણે કહ્યું કે બંને દેશો પોતાની લોકશાહીની લાક્ષણિકતા અને વૈવિધ્ય માટે ગૌરવ અનુભવે છે. તેમણે બાલી-જાત્રા અને આહાર તથા ભાષામાં સમાનતાનાં ઉદાહરણો આપી બંને દેશો વચ્ચેના ઘનિષ્ઠ સાંસ્કૃતિક સંબંધો અંગેની વાત કરી હતી. તેમણે એ બાબતની નોંધ લીધી હતી કે, આ અગાઉ દિવસ દરમિયાન તેમણે અને રાષ્ટ્રપતિ વિડોડોએ સંયુક્તપણે રામાયણ અને મહાભારતના વિષયો ઉપર આધારિત પતંગ પ્રદર્શનનું ઉદઘાટન કર્યું હતું. ભારતમાં થયેલી પ્રગતિ અંગેની વાત કરતાં તેમણે કહ્યું કે કેન્દ્ર સરકાર એવી પ્રણાલીઓની રચના કરી રહી છે કે જે વિકાસલક્ષી અને ભ્રષ્ટાચારથી મુક્ત હોય. તેમણે કહ્યું કે વ્યાપાર-વાણિજ્યમાં સરળતાથી આગળ વધીને હવે જીવન જીવવાની સરળતાના મુદ્દે ધ્યાન આપવામાં આવી રહ્યું છે. અમારી પ્રક્રિયાઓ પારદર્શક અને સંવેદનશીલ હોય છે તેવુ તેમણે જણાવ્યું હતું. તેમણે માળખાગત સુવિધાઓ સહિતની વિવિધ બાબતોમાં જે મહત્વપૂર્ણ પરિવર્તન થયું છે તે અંગે વાત કરી હતી. તેમણે ભારતની જીવંત સ્ટાર્ટઅપ વ્યવસ્થાની અને આંતરરાષ્ટ્રીય સૌર ગઠબંધનની વાત કરી હતી. પ્રધાનમંત્રીએ ભારપૂર્વક જણાવ્યું હતું કે જ્યારે જરૂરિયાતમંદ લોકોને મદદ કરવાની વાત આવે છે ત્યારે ભારત અને ઇન્ડોનેશિયા બંને દેશો સંવેદનશીલ અભિગમ ધરાવે છે. તેમણે કહ્યું કે ભારત કોઈના પાસપોર્ટનો રંગ જોતો નથી અને જરૂરીયાતમંદ તમામ માનવ બંધુઓને મદદ કરે છે. તેમણે કહ્યું કે ભારત અને ઇન્ડોનેશિયાના નામમાં માત્ર પ્રાસ છે એટલું જ નહી પણ બંને પોતાની સંસ્કૃતિ, પરંપરા અને લોકતાંત્રિક મૂલ્યોમાં એક સરખો પ્રાસ ધરાવે છે. પ્રધાનમંત્રીએ ભારતીય સમુદાયને ભારતની મુલાકાત લેવા અને ભારતમાં જે ફેરફારો થઈ રહ્યા છે તેની માહિતી પ્રાપ્ત કરવા માટે આમંત્રણ પાઠવ્યું હતું.
પ્રધાનમંત્રીએ જનરલ એટમિક્સ ગ્લોબલ કોર્પોરેશનના ચીફ એક્ઝિક્યુટિવ શ્રી વિવેક લાલ સાથે મુલાકાત કરી

પ્રધાનમંત્રી શ્રી નરેન્દ્ર મોદીએ જનરલ એટમિક્સ ગ્લોબલ કોર્પોરેશનના ચીફ એક્ઝિક્યુટિવ શ્રી વિવેક લાલ સાથે આજે મુલાકાત કરી હતી. તેમણએ ભારતમાં સંરક્ષણ ટેકનોલોજીના ક્ષેત્રની વધી રહેલી મજબૂતી વિશે ચર્ચા કરી . શ્રી લાલે ભારતમાં સંરક્ષણ તથા ઉભરતા ટેકનોલોજી મેન્યુફેક્ચરીંગ અને ઓગમેન્ટ કેપેસિટી બિલ્ડિંગ અંતર્ગત હાલમાં થયેલા નીતિવિષયક પરિવર્તનની પ્રશંસા કરી હતી.
લેહ ખાતે નેશનલ ઇન્સ્ટિટ્યુટ ઓફ સોવા રિગ્પા (NISR)ની સ્થાપના માટે મંત્રીમંડળે મંજૂરી આપી

પ્રધાનમંત્રી શ્રી નરેન્દ્ર મોદીના નેતૃત્વમાં મંત્રીમંડળે આયુષ મંત્રાલય હેઠળ લેહમાં સ્વાયત સંસ્થા તરીકે નેશનલ ઇન્સ્ટિટ્યુટ ફોર સોવા-રિગ્પાની સ્થાપના માટે અને બાંધકામના સ્તરેથી જ પોતાની રીતે પરિયોજનાના અમલીકરણ પર દેખરેખ રાખવા માટે લેવલ-14 (રૂ.1,44,200-2,18,200/-) (પ્રી-રિવાઇઝ્ડ રૂ.37,000-67000/- + રૂ.10000/- ગ્રેડ પે)માં ડાયરેક્ટરનો હોદ્દો બનાવવા માટે મંજૂરી આપી છે. લદ્દાખને કેન્દ્રશાસિત પ્રદેશ બનાવવાના પગલે અને લદ્દાખની મૂળ સંસ્કૃતિને પ્રોત્સાહન આપવા માટે, ભારત સરકાર દ્વારા લેહ ખાતે અંદાજે રૂ. 47.25 કરોડના ખર્ચે કેન્દ્ર શાસિત પ્રદેશ લદ્દાખના લેહમાં નેશનલ ઇન્સ્ટિટ્યુટ ઓફ સોવા-રિગ્પા (
નિવૃત્ત થઇ રહેલા રાજ્યસભાનાં સભ્યોને પ્રધાનમંત્રીની શુભેચ્છા વિદાય

પ્રધાનમંત્રી શ્રી નરેન્દ્ર મોદીએ આજે રાજ્યસભાનાં નિવૃત્ત થઇ રહેલા તમામ સભ્યોનાં યોગદાનની પ્રશંસા કરી અને તેમને વધુ સારા ભવિષ્ય માટે શુભેચ્છાઓ પાઠવી હતી. રાજ્યસભામાં પોતાનું મંતવ્ય રજૂ કરતા પ્રધાનમંત્રીએ વિશ્વાસ વ્યક્ત કર્યો કે, ગૃહમાંથી નિવૃત્ત થઇ રહેલા સભ્યો હવેથી સમાજ સેવામાં વધારે મજબુત ભૂમિકા નિભાવશે. તેમણે કહ્યું કે, એ તમામનું અનન્ય મહત્વ છે અને દરેકે પોતાનું વિશેષ યોગદાન આપ્યું છે. તેમણે ઉમેર્યું કે, એ લોકોએ રાષ્ટ્રનાં વધુ ઉજ્જવળ ભવિષ્ય માટે પોતાની ક્ષમતાનું સર્વ શ્રેષ્ઠ પ્રદાન કર્યું છે, દેશ એમનાં યોગદાનને ક્યારેય નહીં ભૂલી શકે. પ્રધાનમંત્રીએ કહ્યું કે વરિષ્ઠ સભ્યો સાથેના ઉપલા ગૃહનું એક વિશેષ મહત્વ છે, તે નીતિ ઘડવામાં મહત્વપૂર્ણ ભૂમિકા નિભાવે છે. પ્રધાનમંત્રીએ ઘણા નિવૃત્ત થઇ રહેલા સંસદ સભ્યો અને તેમના યોગદાનનો ઉલ્લેખ કર્યો. પ્રધાનમંત્રીએ કહ્યું કે એ અત્યંત દુઃખદ બાબત છે કે, લાંબા સમયથી અટવાયેલ ત્રણ તલાકનો નિર્ણય લેવાશે ત્યારે નિવૃત્ત સભ્યો સંસદનો ભાગ નહીં હોય. તેમણે નિવૃત્ત સભ્યોને ખાતરી આપી કે સંસદ અને પ્રધાનમંત્રી કાર્યાલયનાં દરવાજા એમના માટે સદા ખુલ્લા રહેશે તેમજ પ્રધાનમંત્રીએ તેમને વિનંતી કરી હતી કે, અત્યારનાં મહત્વપૂર્ણ મુદ્દાઓ અંગે તેઓ પોતાના વિચારો વહેંચવાનું ચાલુ રાખે.
પ્રધાનમંત્રીએ કતારના અમીર સાથે વાત કરી

પ્રધાનમંત્રી શ્રી નરેન્દ્ર મોદીએ આજે કતારના અમીર શેખ તમીમ બિન હમાદ અલ થાની સાથે વાત કરી, જેમણે પ્રધાનમંત્રીને કતારની યાત્રા માટે આમંત્રિત કર્યા. પ્રધાનમંત્રીએ કતારના અમીરની માર્ચ 2015માં ભારતની રાજકીય યાત્રાને યાદ કરી જેણે દ્વિપક્ષીય સંબંધોને નવી શક્તિ અને ગતિ પ્રદાન કરી. તેમણે ભારપૂર્વક કહ્યું કે ભારત કતાર સાથે પોતાના સંબંધોને ઉચ્ચ મહત્વ આપે છે. પ્રધાનમંત્રીએ કતારમાં રહી રહેલા ભારતીય સમુદાયના લોકોના હિતોની રક્ષા અને તેમની ભલાઈ અને સુરક્ષા માટે અમીર અને કતાર સરકાર તરફથી લેવાઈ રહેલા પગલાની પ્રશંસા કરી. બંને નેતાઓએ દ્વિપક્ષીય સંબંધો પ્રગાઢ બનાવવાના ઉપાયોની ચર્ચા કરી. તેમાં વેપાર, રોકાણ, ઉર્જા, સુરક્ષા, રક્ષા, સંસ્કૃતિ અને પરસ્પર સંપર્કના ક્ષેત્ર સામેલ છે. કતારના અમીરે ભારતની આર્થિક પ્રગતિમાં સહયોગને લઈને કતારની દિલચસ્પી દોહરાવી. પ્રધાનમંત્રીએ ક્ષેત્રીય શાંતિ અને સ્થિરતા માટે કતાર દ્વારા નિભાવાઈ રહેલી ભૂમિકાની સરાહના કરી. પ્રધાનમંત્રીએ પરસ્પર સુવિધાજનક તારીખમાં કતારની યાત્રા કરવાનું નિમંત્રણ સ્વીકારી લીધું છે.
રાષ્ટ્રીય યુદ્ધ સ્મારક અને રાષ્ટ્રીય યુદ્ધ સંગ્રહાલયના નિર્માણ માટે સ્થળની પસંદગી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને ઉચ્ચાધિકાર શીર્ષ સંચાલન સમિતિ (ઇએએસસી) દ્વારા લેવાયેલા એ નિર્ણયથી અવગત કરાવાયુ કે પ્રિન્સેસ પાર્ક પરિસર રાષ્ટ્રીય યુદ્ધ સંગ્રહાલયના નિર્માણ માટે ઉપયુક્ત સ્થળ હશે. જે પ્રમાણે મંત્રી મંડળે ઓક્ટોબર, 2015માં આયોજિત બેઠકમાં પોતાની મંજુરી આપી હતી એ પ્રમાણે રાષ્ટ્રીય યુદ્ધ સ્મારકનું નિર્માણ ઇન્ડિયા ગેટના ‘સી’ હેગ્ઝાગોનમાં કરવામાં આવશે.
વાણિજ્ય ભવનના શિલાન્યાસ પ્રસંગે પ્રધાનમંત્રીનું સંબોધન

પ્રધાનમંત્રી શ્રી નરેન્દ્ર મોદીએ આજે નવી દિલ્હી ખાતે કેન્દ્ર સરકારના વાણિજ્ય વિભાગ માટેની એક નવી કચેરી, વાણિજ્ય ભવનનો શિલાન્યાસ કર્યો હતો. પ્રધાનમંત્રીએ વિશ્વાસ વ્યક્ત કર્યો કે આ ઈમારત નિર્ધારિત સમયમર્યાદામાં જ તૈયાર થઇ જશે. તેમણે ભાર પૂર્વક જણાવ્યું હતું કે આ નવા ભારતના ઉત્સાહને જાળવી રાખવા અને જૂની પ્રથાઓ કે જે અંતર્ગત મહત્વની ઈમારતોનું નિર્માણ, રાજધાનીમાં પણ અમર્યાદિત સમય માટે વિલંબિત થતું રહે છે તેમાંથી બહાર નીકળવાનો પ્રયાસ છે. આ સંદર્ભમાં તેમણે ડૉ. આંબેડકર આંતરરાષ્ટ્રીય કેન્દ્ર, ડૉ. આંબેડકર રાષ્ટ્રીય સ્મારક, પ્રવાસી ભારતીય કેન્દ્ર અને કેન્દ્રીય માહિતી આયોગના નવા કાર્યાલયનો ઉલ્લેખ કર્યો હતો. તેમણે કહ્યું કે આ સરકારની કાર્યપદ્ધતીમાં પરિવર્તનનું એક પરિણામ છે. તેમણે આશા વ્યક્ત કરી કે નવી કચેરીની ઈમારત વાણિજ્ય ભવન, એ ભારતના વ્યાપાર-વાણિજ્ય ક્ષેત્રમાં વધુ અન્ય માન્યતાઓને દુર કરવાનું કામ કરશે. દેશના વસતી વિભાજન અંગે વાત કરતા પ્રધાનમંત્રીએ જણાવ્યું કે, આપણા યુવાનોની મહત્વાકાંક્ષાઓને પૂરી કરવી એ આપણી સૌની જવાબદારી છે. ડિજિટલ ટેકનોલોજીનો સ્વીકાર કરવા અંગે વાત કરતા પ્રધાનમંત્રીએ નોંધ્યું કે જે જમીન પર નવું મકાન તૈયાર જઈ રહ્યું છે તે અગાઉ ડાયરેક્ટરેટ જનરલ ઑફ સપ્લાય એન્ડ ડિસ્પોઝલના હસ્તગત હતું. તેને હવે સરકારી ઈ-માર્કેટ (જીઈએમ) પ્લેસમાં બદલી નાખવામાં આવ્યું છે કે, જેણે ટૂંક સમયમાં જ 8700 કરોડ રૂપિયાની લેવડ-દેવડ કરી છે, તેમ તેમણે ઉમેર્યું. તેમણે વાણિજ્ય વિભાગને વિનંતી કરી કે જીઈએમના વધુ વિસ્તૃતીકરણ પર કામ કરવામાં આવે અને દેશના સુક્ષ્મ, લઘુ અને મધ્યમ ઉદ્યોગ ક્ષેત્રના ફાયદા માટે ઉપયોગમાં લેવામાં આવે. તેમણે જીએસટીના ફાયદાઓ અંગે પણ જણાવ્યું અને કહ્યું કે કેન્દ્ર સરકાર લોકોને અનુકુળ, વિકાસને અનુકુળ અને રોકાણને અનુકુળ વાતાવરણનું નિર્માણ કરવા માટે સતત પ્રયત્નો કરી રહી છે. પ્રધાનમંત્રીએ કઈ રીતે ભારત અત્યારે વૈશ્વિક અર્થતંત્રમાં મહત્વનો ભાગ ભજવી રહ્યું છે તે દર્શાવવા માટે અનેકવિધ વિશાળ આર્થિક માપદંડો અને સુચકાંકોનો ઉલ્લેખ કર્યો હતો. તેમણે કહ્યું કે ભારત હવે વૈશ્વિક સ્તરે ટોચના પાંચ ફિનટેક દેશોમાંનો એક છે. તેમણે જણાવ્યું કે ‘વેપાર માટેની સુગમતા’ અને ‘વ્યવસાય કરવાની સરળતા’ એ આંતરિક રીતે ‘જીવન જીવવાની સરળતા’ સાથે જોડાયેલા છે. પ્રધાનમંત્રીએ નિકાસમાં વૃદ્ધિની જરૂરિયાત પર ભાર મુક્યો અને કહ્યું કે આ પ્રયત્નમાં રાજ્યો ક્રિયાશીલ ભાગીદારો બનવા જોઈએ. તેમણે કહ્યું કે વાણિજ્ય વિભાગે વૈશ્વિક નિકાસમાં ભારતની ભાગીદારીને વર્તમાન 1.6 ટકાથી વધારીને ઓછામાં ઓછી 3.4 ટકા સુધી વધારવાની પ્રતિજ્ઞા લેવી જોઈએ. તેજ રીતે, તેમણે ઉમેર્યું, આયાતને ઘટાડવા માટે ઘરેલું ઉત્પાદન વધે તે માટેના પ્રયત્નો પણ કરવા જોઈએ. આ સંદર્ભમાં તેમણે ઇલેક્ટ્રોનિકસ ઉત્પાદનનું ઉદાહરણ આપ્યું હતું. તેમણે કહ્યું કે કેન્દ્ર સરકારે ઘરેલું ઉત્પાદન વધારવા માટે અનેક પગલાઓ લીધા છે.
પ્રધાનમંત્રી 24મી એપ્રિલે રાષ્ટ્રીય પંચાયતી રાજ દિવસની ઉજવણીમાં ભાગ લેવા J&Kની મુલાકાત લેશે

પ્રધાનમંત્રી શ્રી નરેન્દ્ર મોદી 24 એપ્રિલ, 2022ના રોજ સવારે 11:30 વાગ્યે રાષ્ટ્રીય પંચાયતી રાજ દિવસની ઉજવણીમાં ભાગ લેવા માટે જમ્મુ અને કાશ્મીરની મુલાકાત લેશે અને દેશભરની તમામ ગ્રામસભાઓને સંબોધિત કરશે. તેઓ સાંબા જિલ્લાની પલ્લી પંચાયતની મુલાકાત લેશે. મુલાકાત દરમિયાન, પ્રધાનમંત્રી આશરે રૂ. 20,000 કરોડના મૂલ્યની બહુવિધ વિકાસ પહેલોનું ઉદ્ઘાટન અને શિલાન્યાસ કરશે. તેઓ અમૃત સરોવર પહેલ પણ લોન્ચ કરશે. ત્યાર બાદ, લગભગ સાંજે 5 વાગ્યે, પ્રધાનમંત્રી મુંબઈમાં માસ્ટર દીનાનાથ મંગેશકર એવોર્ડ સમારોહમાં હાજરી આપશે, જ્યાં તેઓ પ્રથમ લતા દીનાનાથ મંગેશકર એવોર્ડ પણ પ્રાપ્ત કરશે.
પ્રધાનમંત્રીએ સંયુક્ત રાષ્ટ્ર સામાન્ય સભાનાં 74માં સત્ર દરમિયાન એસ્ટોનિયાનાં રાષ્ટ્રપતિ સાથે બેઠક યોજી

પ્રધાનમંત્રી શ્રી નરેન્દ્ર મોદીએ યુએનજીએનાં 74માં સંમેલનની સાથે સાથે એસ્ટોનિયા ગણરાજ્યનાં રાષ્ટ્રપતિ સુશ્રી કેર્તિ કાલજુલૈદ સાથે બેઠક યોજી હતી. બંને નેતાઓએ દ્વિપક્ષીય સંબંધો પર વિસ્તારપૂર્વક ચર્ચા કરી હતી. ભારતનાં ઉપરાષ્ટ્રપતિએ ઓગસ્ટ, 2019માં એસ્ટોનિયાની મુલાકાત લીધી હતી. બંને નેતાઓએ ઈ-ગવર્નેન્સ, સાયબર સુરક્ષા અને ઇનોવેશન જેવા ક્ષેત્રોમાં દ્વિપક્ષીય સહયોગને મજબૂત બનાવવા પર ચર્ચા કરી હતી. પ્રધાનમંત્રી શ્રી મોદીએ સંયુક્ત રાષ્ટ્ર સુરક્ષા પરિષદમાં અસ્થાયી બેઠક (2021-2022) માટે ભારતની દાવેદારીને સમર્થન આપવા માટે એસ્ટોનિયાનો આભાર માન્યો હતો.
યુરિયા અને રાંધણગેસ ઉત્પાદકોને ઘરેલુ ગેસ પુરવઠા માટે માર્કેટિંગ માર્જીન લાભનો નિર્ણય

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય કેબિનેટે આજે યુરિયા અને રાંધણગેસ ઉત્પાદકોને ઘરેલુ ગેસના પુરવઠા માટે માર્કેટિંગ માર્જીનના નિર્ધારણને મંજૂરી આપી છે. આ નિર્ણય એક સંરચનાત્મક સુધાર છે. માર્કેટિંગ કંપનીઓ દ્વારા પોતાના ગ્રાહકો તથા માર્કેટિંગ ગેસની સાથે સંકળાયેલા ગ્રાહકોથી વધારાના જોખમ અને કિંમત પર લેવાતી ગેસની નક્કી કિંમતથી વધારે શુલ્ક લેવું માર્કેટિંગ માર્જીન છે. હાલના સમયે, વિભિન્ન ટ્રાન્સપોર્ટર કુદરતી ગેસના પુરવઠા માટે વિભિન્ન માર્કેટિંગ માર્જીન વસૂલ કરી રહ્યાં છે. આ નિર્ણયની સાથે નિયમન ક્ષેત્રમાં ગેસ માર્કેટર્સ દ્વારા ઘરેલુ ગેસ પર લેવામાં આવનારા શુલ્કના માર્કેટિંગ માર્જીનમાં એકરુપતા રહેશે, જેમના નામ યુરિયા અને એલપીજી છે. આ નિર્ણયના પરિણામ સ્વરૂપે યુરિયા અને રાંધણ ગેસ ઉત્પાદકો દ્વારા ચૂકવણીના માર્કેટિંગ માર્જીનમાં ઘટાડો થશે. આ ઉપરાંત, ભાવ બિન મનસ્વી રીતે નક્કી કરવામાં આવશે. માર્કેટિંગ માર્જીનમાં વ્યાપક અસમાનતાના મુદ્દા પર પેટ્રોલિયમ અને પ્રાકૃતિક ગેસ નિયામક બોર્ડ (પીએનજીઆરબી) દ્વારા રાખવામાં આવી રહી હતી. પીએનજીઆરબીની ભલામણોના આધાર પર આજે માર્કેટિંગ માર્જીનને અંતિમ રૂપ આપવામાં આવ્યું હતું. આ નિર્ણયથી પારદર્શિતા વધવાની સંભાવના રહેલી છે અને ભવિષ્યમાં ગેસ બુનિયાદી માળખા ક્ષેત્રમાં રોકાણ માટેની નિશ્ચિતતા પ્રદાન કરશે.
પ્રધાનમંત્રીશ્રીએ રાષ્ટ્રીય હાથશાળ દિવસના અવસરે ભારતની સમૃદ્ધ સાંસ્કૃતિક વિવિધતા માટે સન્માન વ્યક્ત કર્યુ

પ્રધાનમંત્રી શ્રી નરેન્દ્ર મોદીએ રાષ્ટ્રીય હાથશાળ દિવસ નિમિત્તે ભારતની સમૃદ્ધ સાંસ્કૃતિક વિવિધતા અને ભારતની કલાત્મક પરંપરાઓની ઉજવણી માટે કામ કરનારા તમામ પ્રત્યે સન્માન વ્યક્ત કર્યુ. પ્રધાનમંત્રીએ સ્ટાર્ટઅપ્સની દુનિયા સાથે સંકળાયેલા તમામ યુવાનોને હેન્ડલૂમ સ્ટાર્ટઅપ ગ્રાન્ડ ચેલેન્જમાં ભાગ લેવા વિનંતી પણ કરી હતી. પ્રધાનમંત્રીશ્રીએ ટ્વીટ કર્યું; “રાષ્ટ્રીય હેન્ડલૂમ ડે પર, ભારતની સમૃદ્ધ સાંસ્કૃતિક વિવિધતા અને આપણી કલાત્મક પરંપરાઓની ઉજવણી કરવા માટે કામ કરતા તમામને ધન્યવાદ #
પ્રધાનમંત્રીએ ફિડેલ કાસ્ટ્રોના અવસાન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ક્યુબાના નેતા ફિડેલ કાસ્ટ્રોના અવસાન પર દુઃખ વ્યક્ત કર્યું હતું. પ્રધાનમંત્રીએ કહ્યું હતું કે, “હું ક્યુબાની સરકાર અને જનતાને ફિડેલ કાસ્ટ્રોના અવસાન પર મારી હૃદયપૂર્વકની દિલસોજી વ્યક્ત કરું છું. અમે આ મુશ્કેલ સમયમાં ક્યુબાની સરકાર અને જનતાની સાથે છીએ. ફિડેલ કાસ્ટ્રો 21મી સદીના ઐતિહાસિક નેતાઓ અને શાસકોમાંના એક હતા. ભારતને મહાન મિત્ર ગુમાવવાનું દુઃખ છે.”
21મી ભારત- રશિયા વાર્ષિક શિખર પરિષદ પ્રસંગે પ્રધાનમંત્રીના સંબોધનનો મૂળપાઠ

એક્સેલન્સી, મારા પ્રિય મિત્ર વ્લાદિમીર પુતિન, 21મા ભારત- રશિયા વાર્ષિક શિખર સંમેલનમાં આપનું હૃદયપૂર્વક ખૂબ ખૂબ સ્વાગત કરૂં છું. તમારા પ્રતિનિધિ મંડળનું સ્વાગત કરૂં છું. હું જાણું છું કે વિતેલા બે વર્ષ દરમ્યાન કોરોના કાળમાં આ તમારી બીજી વિદેશ યાત્રા છે. ભારત પ્રત્યે તમારો જે લગાવ છે, તમારી જે વ્યક્તિગત કટિબધ્ધતા છે એ તેનું આ પ્રકારનું એક પ્રતિક છે. ભારત- રશિયા વચ્ચેના સંબંધોનું કેટલું મહત્વ છે તે આનાથી સ્પષ્ટ થાય છે. અને તે માટે હું આપનો ખૂબ જ આભારી છું. કોવિડના પડકારો હોવા છતાં ભારત અને રશિયાના સંબંધોની ગતિમાં કોઈ ફેરફાર થયો નથી. આપણી વિશિષ્ટ અને વિશેષ વ્યૂહાત્મક ભાગીદારી સતત મજબૂત થતી ગઈ છે. કોવિડ વિરૂધ્ધ લડાઈમાં પણ બંને દેશો વચ્ચે બહેતર સહયોગ રહ્યો છે. રસીના ટ્રાયલ્સ હોય કે ઉત્પાદન હોય કે પછી માનવીય સહાયતા હોય અથવા એકબીજાના નાગરિકોને દેશમાં પરત ફરવા માટેની વ્યવસ્થા હોય. એક્સેલન્સી, વર્ષ 2021માં આપણાં દ્વિપક્ષી સંબંધો અનેક પાસાંઓની દ્રષ્ટિએ મહત્વપૂર્ણ છે. આ વર્ષે 1971ના શાંતિ, મૈત્રી અને સહયોગના પાંચ દાયકાના કરાર અને આપણી વ્યૂહાત્મક ભાગીદારીને બે દાયકા પૂરા થઈ રહ્યા છે. આ ખાસ વર્ષમાં તમારી સાથે ફરીથી મળવાનું થયું તે મારા માટે ઘણાં આનંદની વાત છે, કારણ કે આપણી વ્યૂહાત્મક ભાગીદારીમાં વિતેલા 20 વર્ષમાં જે નોંધપાત્ર પ્રગતિ થઈ છે તેના સૂત્રધાર તમે જ રહ્યા છો. વિતેલા અનેક દાયકામાં વૈશ્વિક સ્તરે અનેક મૂળભૂત પરિવર્તનો આવ્યા છે. અનેક પ્રકારના જીઓ- પોલિટિકલ સમીકરણ ઉભરી આવ્યા છે, પરંતુ આ તમામ પરિવર્તનોની વચ્ચે ભારત અને રશિયા વચ્ચેની મિત્રતા સતત ચાલુ રહી છે. બંને દેશોએ નિઃસંકોચ એક બીજાને સહયોગ તો આપ્યો જ છે, પરંતુ સાથે સાથે એક બીજાની સંવેદનશીલતાનો પણ વિશેષ ખ્યાલ રાખ્યો છે. સાચા અર્થમાં આ એકથી બીજા દેશ સાથેની મૈત્રીનું એક અજોડ અને વિશ્વાસપાત્ર મોડલ છે. એક્સેલન્સી, 2021ની આપણી વ્યૂહાત્મક ભાગીદારી પણ એક વિશેષ બાબત છે. આજે આપણાં વિદેશ અને સંરક્ષણ પ્રધાનો વચ્ચે 2+2 સંવાદની પ્રથમ બેઠક થઈ છે. તેનાથી આપણાં વ્યવહારિક સહયોગને આગળ ધપાવવાની એક નવી વ્યવસ્થા શરૂ થઈ છે. અફઘાનિસ્તાન અને અન્ય પ્રાદેશિક વિષયો અંગે પણ આપણે સતત એક બીજાના સંપર્કમાં રહ્યા છીએ. ઈસ્ટર્ન ઈકોનોમીક ફોરમ અને વ્લાદીવોસ્ટોક શિખર પરિષદથી શરૂ થયેલી પ્રાદેશિક ભાગીદારી આજે રશિયન ફારઈસ્ટ અને ભારતના રાજ્યો વચ્ચે વાસ્તવિક સહયોગમાં રૂપાંતર પામી રહી છે. આર્થિક ક્ષેત્રોમાં પણ આપણાં સંબંધોને વધુ ઘનિષ્ટ બનાવવા માટે આપણે એક લાંબા ગાળાનું વિઝન અપનાવ્યુ છે. આપણે 2025 સુધી 30 અબજ ડોલરનો વેપાર અને 50 અબજ ડોલરનું મૂડી રોકાણ કરવાનું લક્ષ્ય રાખ્યું છે. આ લક્ષ્યો સુધી પહોંચવા માટે આપણે આપણાં વ્યાપારી સમુદાયોને માર્ગદર્શન આપવું જોઈએ. અલગ અલગ સેક્ટરોમાં આજે થયેલી સમજૂતિઓથી આ પ્રક્રિયાને મદદ મળશે. મેક ઈન ઈન્ડિયા કાર્યક્રમ હેઠળ કો-ડેવલપમેન્ટ અને કો-પ્રોડક્શનથી આપણો સંરક્ષણ સહયોગ વધુ મજબૂત થઈ રહ્યો છે. અવકાશ અને સિવિલ ન્યૂક્લિયર ક્ષેત્રોમાં પણ આપણો સહયોગ આગળ ધપી રહ્યો છે.  માં ડાયલોગ પાર્ટનર બનવા માટે રશિયાને હું ખૂબ ખૂબ અભિનંદન પાઠવું છું. આ બંને મંચમાં રશિયાની ઉપસ્થિતિનું સમર્થન કરવું તે અમારા માટે એક આનંદની બાબત છે. દરેક પ્રાદેશિક અને વૈશ્વિક મુદ્દાઓ પર ભારત અને રશિયાના અભિપ્રાયો એક સરખા રહ્યા છે. આજે બેઠકમાં આપણને તેની ઉપર ચર્ચા કરવાની તક મળશે. એક્સેલન્સી, ફરી એકવાર હું ભારતમાં આપનું સ્વાગત કરૂં છું. તમારા પ્રતિનિધિ મંડળનું સ્વાગત કરૂં છું. આટલી વ્યસ્તતાની વચ્ચે પણ તમે ભારત આવવા માટે જે સમય કાઢ્યો છે તે અમારા માટે ખૂબ જ મહત્વપૂર્ણ બાબત છે. મને વિશ્વાસ છે કે આજની ચર્ચા આપણાં સંબંધો માટે ખૂબ જ ઉલ્લેખનીય બની રહેશે. ફરી એકવાર આપનો ખૂબ ખૂબ આભાર.
પ્રધાનમંત્રીએ સ્માર્ટ સિટી મિશન અને અમૃતની પહેલી વર્ષગાંઠ સમારંભમાં હાજરી આપી

પ્રધાનમંત્રી શ્રી નરેન્દ્ર મોદી આજે પૂણેમાં સ્માર્ટ સિટી મિશન અને અમૃતની પહેલી વર્ષગાંઠ સમારંભમાં સામેલ થયા હતા. સમારંભને સંબોધિત કરતા પ્રધાનમંત્રીએ જણાવ્યું હતું કે એવું જોવા મળી રહ્યું છે કે જ્યાં શહેર વિકાસના પથ પર એકબીજા સાથે પ્રતિસ્પર્ધા કરી રહ્યા છે. તેમણે વધુમાં જણાવ્યું હતું કે જન ભાગીદારીની ભાવનાની સાથે વિકાસના કાર્યોમાં એકબીજાની સાથે પ્રતિસ્પર્ધા કરવાનો એક સકારાત્મક માહોલ છે. તેમણે શહેરના લોકોને પોતાના ક્ષેત્રના વિકાસના નિર્ણય પોતે જ લેવા પર ભાર મૂક્યો હતો. તેમણે જણાવ્યું હતું કે આવી રીતે નિર્ણય દિલ્હીમાં બેસીને ન લઇ શકાય. તેમણે કહ્યું હતું કે સહભાગી વહિવટની ભાવના ઘણી મહત્વપૂર્ણ છે. તેમણે જણાવ્યું હતું કે એક સમય હતો કે જ્યારે શહેરીકરણને એક સમસ્યાના રૂપમાં જોવામાં આવતી હતી પરંતુ આજે તેને એક તકની રીતે જોવામાં આવે છે. તેમણે જણાવ્યું હતું કે શહેર એક વિકાસ કેન્દ્ર છે જેમાં લોકોની પરેશાનીઓ દૂર કરવાની ક્ષમતા છે. પ્રધાનમંત્રીએ શહેરો દ્વારા ચોક્કસ પ્રબંધન પર ધ્યાન આપવાની જરૂરિયાત પર પણ ભાર મુક્યો હતો. તે અગાઉ,આંધ્રપ્રદેશ, ઓરિસ્સા અને રાજસ્થાનના મુખ્યમંત્રીઓએ વીડિયો કોન્ફરન્સ દ્વારા વિશાખાપટ્ટનમ, ઓરિસ્સા અને રાજસ્થાનના સમારંભને સંબોધિત કર્યો હતો અને પોતાના વિચાર પ્રસ્તુત કર્યા હતા. પ્રધાનમંત્રીએ સ્માર્ટ સિટી નેટ પોર્ટલ અને પૂણેની સ્માર્ટ સિટી પરિયોજનાનો પણ શુભારંભ કર્યો હતો. તેમણે ‘મેક યોર સ્માર્ટ સિટી’ સ્પર્ધાનો પ્રારંભ કર્યો હતો.
પ્રધાનમંત્રીએ ડૉ. શ્રીરામ લાગુના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ડૉ. શ્રીરામ લાગુના નિધન પર શોક વ્યક્ત કર્યો હતો. પ્રધાનમંત્રીએ કહ્યું, “ડૉ. શ્રીરામ લાગુ એક બહુમુખી પ્રતિભા અને તેજસ્વી વ્યક્તિત્વ ધરાવતાં વ્યક્તિ હતા. વર્ષો સુધી તેમણે શ્રેષ્ઠ અભિનય દ્વારા પ્રેક્ષકોનું મનોરંજન કર્યું હતુ. તેમનું કાર્ય આવનારા વર્ષોમાં પણ યાદ રહેશે. તેમના અવસાનથી મને અત્યંત દુ:ખ થયું છે. તેમના પ્રશંસકો પ્રત્યે સહાનુભુતિ. ઓમ શાંતિ.”
પ્રધાનમંત્રી મોદી આવતીકાલે અરૂણાચલ પ્રદેશની મુલાકાત લેશે

પ્રધાનમંત્રી શ્રી નરેન્દ્ર મોદી આવતીકાલે અરૂણાચલ પ્રદેશની મુલાકાત લેશે. અરૂણાચલ પ્રદેશની રાજધાની ઇટાનગરમાં આયોજિત એક કાર્યક્રમમાં તેઓ દોરજી ખાંડુ સ્ટેટ કન્વેન્શન સેન્ટરનું ઉદ્ઘાટન કરશે. આ કન્વેન્શન સેન્ટર એક ઓડિટોરિયમ, પરિષદ હોલ અને પ્રદર્શન હોલ ધરાવે છે. તે ઇટાનગરનું મહત્ત્વપૂર્ણ સીમાચિહ્ન બનશે એવી અપેક્ષા છે. પ્રધાનમંત્રી દેશને રાજ્ય નાગરીક સચિવાલય ભવન પણ અર્પણ કરશે અને ટોમો રિબા સ્વાસ્થ્ય અને મેડિકલ સંસ્થાનનાં શૈક્ષણિક બ્લોકનું ખાતમુહૂર્ત કરશે. પ્રધાનમંત્રી અરૂણાચલ પ્રદેશથી ત્રિપુરાની બિનસત્તાવાર મુલાકાત લેશે.
કેબિનેટ સચિવે ડીપીઆઈઆઈટી સચિવ ડો. ગુરૂપ્રસાદ મહાપાત્રના નિધન અંગે શોક વ્યક્ત કર્યો

કેબિનેટ સચિવ શ્રી રાજીવ ગૌબાએ ડીપીઆઈઆઈટી સચિવ ડો. ગુરૂપ્રસાદ મહાપાત્રના અકાળે નિધન અંગે શોક વ્યક્ત કર્યો છે. શ્રી ગૌબાએ પોતાના શોક સંદેશમાં કહ્યું, “ડો. મહાપાત્ર એક પ્રિય સહયોગી હતા અને વ્યૂહાત્મક કાર્યનીતિની વિચારધારા તથા નેતૃત્વના અસાધારણ ગુણોવાળા એક ઉત્કૃષ્ટ વહીવટી અધિકારી હતા. અધિકારિતા સમૂહોમાંના એકના પ્રમુખ તરીકે, તેમણે કોવિડ-19 મહામારી વિરુદ્ધ વર્તમાન લડાઈમાં પૂર્ણ સમર્પણ સાથે કામ કર્યુ. ટેસ્ટમાં પોઝિટિવ આવ્યા પછી તથા અસ્વસ્થ હોવા છતાં, તેમણે લાંબા સમય સુધી કામ કરવાનું ચાલુ રાખ્યું અને ખૂબ પડકારરૂપ પરિસ્થિતિઓમાં દેશભરમાં ઓક્સિજનની સપ્લાય અંગે દેખરેખ રાખતા રહ્યા હતા. તેઓ પોતાના સક્રિય દૃષ્ટિકોણ તથા જાહેર સેવા પ્રત્યે પોતાની પ્રતિબદ્ધતા માટે યાદ રહેશે. તેમનું અકાળે નિધન આપણા સૌના માટે એક ક્યારેય ભરપાઈ ન થઈ શકે એવી ક્ષતિ છે. હું તેમના પરિવારજનો પ્રત્યે ઊંડી સંવેદના વ્યક્ત કરૂં છું.”